# Stavebný denník

Stavebný denník zaznamenáva priebeh uskutočňovania stavebných prác počas celej doby zhotovovania stavby, dôležité údaje o časovom postupe prác a ich kvalite, odchýlky vykonávaných prác od dokumentácie stavby a ich zdôvodnenie, údaje o vykonaní kontrolnej prehliadky stavby, údaje o vykonaní štátneho stavebného dohľadu a zápisy ostatných oprávnených účastníkov výstavby.

# Identifikačné údaje

* 1. ID stavby, ak bolo pridelené informačným systémom,
	2. názov stavby (alebo jej časti),
	3. miesto stavby,
	4. číslo overovacej doložky projektu stavby, dátum vydania a označenie stavebného úradu, ktorý ju vydal,
	5. identifikačné údaje stavebníka a vlastníka stavby (ak nie je stavebníkom),
	6. identifikačné údaje generálneho projektanta alebo projektanta,
	7. identifikačné údaje zhotoviteľa a subdodávateľov,
	8. identifikačné údaje stavbyvedúceho a pomocných stavbyvedúcich,
	9. zmeny zhotoviteľov alebo oprávnených osôb počas výstavby,
	10. mená, priezviská a funkcie ďalších osôb, oprávnených na vykonávanie záznamov do stavebného denníka podľa § 39 ods. 2 Stavebného zákona,
	11. zmluvy, na základe ktorých sa uskutočňujú stavebné práce,
	12. dátum prevzatia a odovzdania staveniska.

# Záznamy z pracovných stretnutí

* 1. zápisy z kontrolných prehliadok stavby,
	2. záznamy orgánov štátneho stavebného dohľadu a ostatných orgánov štátnej správy, ktoré majú oprávnenie vykonávať dozor nad zhotovovaním stavby,
	3. záznamy o skutočnostiach rozhodujúcich pre plnenie zmluvy, na základe ktorej sa uskutočňujú stavebné práce.

# Technické záznamy

Záznamy stavbyvedúceho, stavebného dozoru, projektanta, geodeta a iných oprávnených ostatných účastníkov výstavby o priebehu zhotovovania stavby v závislosti od charakteru stavby a jej prevádzky, najmä

* 1. pravidelné záznamy: dátum, pracovnú dobu, klimatické podmienky, počet pracovníkov na stavbe, ich pracovná pozícia, postup vykonaných prác, obsah a rozsah vykonaných prác, začatie, prerušenie alebo zastavenie prác s jeho odôvodnením,
	2. iné záznamy:
		1. dodávky materiálov, výrobkov, strojov a zariadenia ich množstvo, uskladnenie a zabudovanie,
		2. identifikácia osvedčení a certifikátov o výrobkoch,
		3. druh a počet požitých strojov,
		4. skutočnosti, ktoré môžu mať nepriaznivý vplyv na plynulý priebeh prác a nedodržanie ich kvality,
		5. okolnosti ovplyvňujúce zmluvnú lehotu výstavby a termín dokončenia stavby,
		6. záznam o náleze na stavenisku,
		7. zápis o prevzatí základovej škáry,
		8. vykonané skúšky, merania a ich výsledky,
		9. rozhodujúce okolnosti ovplyvňujúce kvalitu stavby,
		10. záznam o kontrole vyhradených technických zariadení alebo určených technických zariadení,
		11. záznam o poučení pracovníkov,
		12. záznam o úrazoch,
		13. záznam o vykonaných zmenách oproti overenému projektu stavby,
		14. nakladanie s odpadmi,
		15. iné zistenia a súhlasy s uskutočňovaním prác,
	3. záznamy stavebného dozoru, generálneho projektanta alebo projektanta, iných oprávnených účastníkov výstavby, zápisy v súlade s postavením účastníka výstavby podľa Stavebného zákona.

# Prílohy

Iné prílohy podľa druhu a rozsahu stavby vedené mimo stavebného denníka, ktorých rozsah určí stavbyvedúci, najmä: záznam o prevzatí a odovzdaní staveniska, protokol o odovzdaní geodetických podkladov, zoznam bodov vytyčovacej siete vrátane ich geodetických údajov, protokol o vytýčení, protokol o vykonaní kontrolných meraní, výsledok z merania posunov, ak sa vyžaduje, plán bezpečnosti a ochrany zdravia pri práci.